**ROMÂNIA**

**JUDEŢUL BRAŞOV**

**CONSILIUL LOCAL AL COMUNEI CAŢA**

**HOTĂRÂREA NR. 66/28.09.2018**

**privind aprobarea lucrărilor de proiectare pentru repararea Drumului Auto Forestier-Fild (FE 004) şi Crepuri-Sobrihan (FE 005)**

Consiliul Local al Comunei Caţa întrunit în şedinţă ordinară în data de 28.09.2018,

Conform art. 10 alin. (3) din Actul adiţional nr. 1 din 13.08.2018 la Contractul de administrare
nr. 12 din 30.12.2014 încheiat între Regia Publică Locală a Pădurilor Măieruş R.A. şi Comuna Caţa,

Având în vedere adresa nr. 3422/14.08.2018 prin care Regia Publică Locală a Pădurilor Măieruş R.A. solicită Comunei Caţa acceptul de principiu pentru demararea lucrărilor de proiectare pentru repararea Drumului Auto Forestier-Fild (FE 004) şi Crepuri-Sobrihan (FE 005),

Conform avizelor comisiilor de specialitate nr. 1 şi 3 ale Consiliului Local Caţa,

În conformitate cu dispoziţiile Legii nr. 56/2010 privind accesibilizarea fondului forestier naţional, actualizată, ale art. I din Legea 218/2018 - pentru modificarea Legii nr. 56/2010 privind accesibilizarea fondului forestier naţional şi ale Legii nr. 46/2008 - Codul silvic, republicată, cu modificările şi completările ulterioare,

În temeiul art. 36 alin. (6) pct. 18 din Legea 215/2001 privind administraţia publică locală, republicată, cu modificările şi completările ulterioare,

HOTĂRÂŞTE:

Art. 1 Se aprobă demararea lucrărilor de proiectare pentru repararea Drumului Auto Forestier-Fild (FE 004) şi Crepuri-Sobrihan (FE 005), conform anexei nr. 1 care face parte din prezenta hotărâre.

Art. 2 Secretarul Comunei Caţa va comunica prezenta hotărâre Instituţiei Prefectului – Judeţul Braşov, primarului Comunei Caţa şi Regiei Publice Locale a Pădurilor Măieruş R.A.

PREŞEDINTE DE ŞEDINŢA, SECRETAR,

TŐRŐK ARPAD GUIGNARD ROXANA

Nr. consilieri în funcţie = 11; Nr. consilieri prezenţi = 10; Nr. voturi pentru = 10; Nr. voturi contra = 0.